Ντούσαν Βούκτσεβιτς

Ο Ντούσαν Βούκσεβιτς (γενν. Σαράγεβο, 14 Νοεμβρίου 1975) είναι Σέρβος παλαίμαχος διεθνής καλαθοσφαιριστής. Έχει ύψος 2.02 μέτρα και αγωνιζόταν στη θέση του σούτινγκ γκαρντ-σμολ φόργουορντ. Το 2022-23 ήταν ένας βοηθό προπονητή στην ομάδα του Περιστερίου.

Σταδιοδρομία
Ο Βούκσεβιτς υπέγραψε το πρώτο του επαγγελματικό συμβόλαιο το 1993 σε ηλικία 18 ετών με τον Αἰξ Μαυριεννε Σαβοιε. Το 1994, Μετακόμισε στο Ερυθρό Αστέρα, στον οποίο παρέμεινε μέχρι το 1995.

Το 1995 άφησε τη Σερβία και ταξίδεψε στην Ελλάδα για λογαριασμό του Απόλλωνος Πατρών.. Το 1996 μετακόμισε στο Ραντνίτσκι Βελιγραδίου.

Το 1997, ο Βούκσεβιτς επιχείρησε μέσω της συμμετοχής του στα Ντραφτ του ΝΒΑ εκείνου του έτους να μεταγραφεί σε κάποιο σύλλογο του καλύτερου πρωταθλήματος μπάσκετ του κόσμου. Ωστόσο, τελικά δεν κατάφερε να διακριθεί με αποτέλεσμα να μην καταφέρει να εξασφαλίσει κάποιο επαγγελματικό συμβόλαιο συνεργασίας με καμία εκ των ομάδων του ΝΒΑ και να επιστρέψει στην Ευρώπη.

Επόμενος σταθμός στην καριέρα του Βούκσεβιτς ήταν ο Ολυμπιακός Πειραιώς. Στους ερυθρόλευκους παρέμεινε για τέσσερα χρόνια χωρίς ωστόσο να καταφέρει να κατακτήσει κάποιο τίτλο. Κατά τη διάρκεια της παραμονής του στην ομάδα του Πειραιά, ο Βούκσεβιτς απέκτησε και την ελληνική υπηκοότητα.

Το 2001 άφησε την Ελλάδα και ταξίδεψε στην Ισπανία όπου μετεγγράφη στη Ρεάλ Μαδρίτης στην οποία παρέμεινε για μία σεζόν, ενώ το καλοκαίρι του 2002 μεταπήδησε στην Ιταλία και υπέγραψε επαγγελματικό συμβόλαιο διετούς διαρκείας με την Μοντεπάσι Σιένα. Με τη Σιένα κατάφερε να κατακτήσει το πρωτάθλημα Ιταλίας για το 2004.

Μετά το τέλος της αγωνιστικής περιόδου 2003-2004, ο Βούκσεβιτς επέστρεψε για λίγους μόνο μήνες στην Ελλάδα και τον Ολυμπιακό και λίγο καιρό αργότερα μεταπήδησε στην τουρκική Ούλκερ-Σπορ, με την οποία κατάφερε να κατακτήσει το Κύπελλο Τουρκίας για το 2005.

Από το 2005 μέχρι και το 2012 αγωνίστηκε στην Ιταλία με τις Ολίμπια Μιλάνο (2005-06, 2007-08), Βίρτους Μπολόνια (2006-07, 2008-10), Μπασκέτ Ριμινί (2010-11) και Σκαλιγκέρα Βερόνα (2011-12). Το 2009 μάλιστα κατάφερε να κατακτήσει με τη Βίρτους Μπολόνια το EuroChallenge του 2009 νικώντας στον τελικό τη γαλλική Σολέ με σκορ 77-75.

Μετά το τέλος της περιόδου 2011-12, ο Ντούσαν Βούκσεβιτς αποφάσισε να αποσυρθεί από την ενεργό δράση και να βάλει τέλος στην πολυετή του καριέρα σε ηλικία 37 ετών.

 Εθνική ομάδα 
Ο Ντούσαν Βούκσεβιτς ήταν διεθνής με την εθνική ομάδα καλαθοσφαίρισης της Σερβία-Μαυροβούνιο για τέσσερα χρόνια (1999-2003). Μεταξύ άλλων, ήταν μέλος της αποστολής της εθνικής ομάδας της χώρας του η οποία συμμετείχε στο Ευρωμπάσκετ του 2003 που διοργανώθηκε στη Σουηδία, στο οποίο κατέκτησε την 6η θέση.

 Τίτλοι 
 Συλλογικοί 
 Μοντεπάσκι Σιένα 
 Πρωτάθλημα Ιταλίας: 2004

 Ούλκερσπορ Κουλούμπου 
 1 Κύπελλο Τουρκίας: 2005

 Βίρτους Μπολόνια 
 EuroChallenge: 2009

 Ατομικοί 
 2× Ελληνικό All-Star Game: 1997, 2001
 Ισπανικό All Star Game: 2001 (II)

 Προσωπική ζωή 
Είναι παντρεμένος και έχει έναν υιό, τον Τρίσταν Βούκσεβιτς (γεν. 11 Μαρτίου 2003) που είναι επίσης καλαθοσφαιριστής και αγωνίζεται ως πάουερ φόργουορντ-σέντερ, στην Ουάσινγκτον Ουίζαρντς. Ο Ντούσαν Βούκσεβιτς, έχει επίσης και την ελληνική υπηκοότητα.

Παραπομπές

Πηγές
 Το προφίλ του Βούκσεβιτς στο eurobasket.com
 Το προφίλ του Βούκσεβιτς στη euroleague.net
 Στη Βερόνα ο Βούκσεβιτς
 Παρελθόν από τη Βερόνα ο Βούκσεβιτς

Κατηγορία:Σέρβοι καλαθοσφαιριστές
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Ούλκερσπορ
Κατηγορία:Καλαθοσφαιριστές Σκαλιτζέρα Μπάσκετ Βερόνα
Κατηγορία:Πολιτογραφημένοι καλαθοσφαιριστές
Κατηγορία:Καλαθοσφαιριστές ελληνικών συλλόγων